
ΕΦΗΜΕΡΙΣ ΤΗΣ ΚΥΒΕΡΝΗΣΕ»! 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
10 ΑΠΡΙΛΙΟΥ 1986 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

281 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

' Εγκριση Γενικού Πολεοδομικού Σχεδίου (Γ.Π.Σ.) του Δήμου Κα¬ 
λαμάτας (Μεσσηνίας) . 1 

Χαρακτηρισμός ως διατηρητέου του κτιρίου στον οικισμό ’ Ισαρη, 
επαρχία Μεγαλουπόλεως (Ν. Αρκαδίας) ιδιοκτησίας Μαίρης 

Ιατρίδη Ξυρόκωστα . 2 

Χαρακτηρισμός ως διατηρητέου κτιρίου που βρίσκεται στην οδό 
Πέτρου Φίλιππα Πανάγου αριθ. 3 του ρυμοτομικού σχεδίου 
Λευκάδας και επιβολή ειδικών όρων και περιορισμών δόμησης 


αυτών . 3 

Κίνηση της διαδικασίας σύνταξης του Γενικού Πολεοδομικού Σχε¬ 
δίου Διδυμότειχου Ν. Έβρου . 4 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 27549/934 (1) 

Έγκριση Γενικού Πολεοδομικού Σχεδίου (Γ.Π.Σ.) του Δήμου Καλα¬ 
μάτας (Μεσσηνίας). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του ν. 1337/1983 (ΦΕΚ 33/Α) και ειδικότερα 
το άρθρο 3 αυτού. 

2. Τις διατάξεις του ν. 1558/1985 (ΦΕΚ ] 37/Α) και ειδικότερα 
το άρθρο 23 (παραγ. 1). 

3. Την υπ’ αριθ. Γ. 30328/1189/25.7.83 απόφαση του Υπουρ¬ 
γού Χωροταξίας, Οικισμού και Περιβάλλοντος «Κίνηση της διαδικα¬ 
σίας του Γενικού Πολεοδομικού Σχεδίου της πόλεως Καλαμάτας του 
Ν. Μεσσηνίας (ΦΕΚ 330/Δ). 

4. Το υπ’ αριθ. οικ. ΕΠΑ 175/322/19.11.85 έγγραφο του τμή¬ 
ματος Πολεοδομίας και Πολεοδομικών Εφαρμογών Νομαρχίας Μεσ¬ 
σηνίας προς τους αρμόδιους φορείς. 

5. Το υπ’ αριθ. 3155/ΔΟΤΜ 209/12.2.86 έγγραφο του Αυτόνο¬ 
μου Οργανισμού Εργατικής Κατοικίας. 


6. Το υπ’ αριθ. 104/20.1.86 έγγραφο του Επαγγελματικού και 
Βιοτεχνικού Επιμελητηρίου Καλαμάτας. 

7. Το υπ’ αριθ. 541175/3.12.85 έγγραφο του Ελληνικού Οργανι¬ 
σμού Τουρισμού (ΕΟΤ). 

8. Το υπ’ αριθ. 2.604/19.1.86 έγγραφο του Εργατοϋπαλληλικού 
Κέντρου Καλαμάτας. 

9. Το υπ’ αριθ. Δ.Γ. 12362 Π.ε/10.1.86 έγγραφο της δ/νσης 
Γεωργίας Νομαρχίας Μεσσηνίας. 

10. Την από 8.2.86 έκθεση της Ευκαιριακής Νομαρχιακής Επι¬ 
τροπής (ΕΝΕ) ν. Μεσσηνίας. 

11. Το υπ’ αριθ. 1513/22.1.86 έγγραφο του Γραφείου Φυσικής 
Αγωγής της Νομαρχίας Μεσσηνίας. 

12. Το υπ’ αριθ. οικ. 341/236/20.1.86 έγγραφο της δ/νσης 
Τεχνικών Υπηρεσιών της Νομαρχίας Μεσσηνίας. 

13. Το υπ’ αριθ. 185/29.1.86 έγγραφο του Εμπορικού και Βιο¬ 
μηχανικού Επιμελητηρίου Καλαμάτας. 

14. Το υπ’ αριθ. 1289/20.1.86 έγγραφο του τμήματος Βιομηχα¬ 
νίας Νομαρχίας. 

15. Το υπ’ αριθ. 270/21.1.86 έγγραφο του Υπουργείου Εθνικής 
Οικονομίας. 

16. Το υπ’ αριθ. 46/30.1.86 έγγραφο του Συλλόγου Μηχανικών 
νομού Μεσσηνίας. 

17. Την υπ’ αριθ. 14/1986 γνωμοδότηση του Δημοτικού Συμβου¬ 
λίου Καλαμάτας. 

18. Το γεγονός ότι οι υπόλοιποι φορείς· δεν απάντησαν μέχρι σή¬ 
μερα. 

19. Την υπ’ αριθ. 2/7.3.86 γνωμοδότηση του Συμβουλίου Χωρο¬ 
ταξίας, Οικισμού και Περιβάλλοντος του νομού Μεσσηνίας, αποφασί¬ 
ζουμε: 

1. Εγκρίνεται το Γενικό Πολεοδομικό Σχέδιο (Γ.Π.Σ.) του δήμου 
Καλαμάτας του νομού Μεσσηνίας, όπως τα όριά του προσδιορίζονται 
με κόκκινη γραμμή στο χάρτη Π-1.2-1.3.2 σε κλίμακα 1:5.000 
Κυρίως το ως άνω σχέδιο περιλαμβάνει. 

Α. Την πολεοδομική οργάνωση της Καλαμάτας για πληθυσμιακό 
μέγεθος της τάξης των 45.000 κατοίκων (πληθυσμός 1988), όπως 
φαίνεται στο χάρτη Π-1.11 σε κλίμακα 1:5.000 με: 

α) Την επέκταση του σχεδίου πόλεως σε εκτάσεις πυκνοδομημένες 
και αραιοδομημένες συνολικής επιφάνειας 5.500 στρεμμάτων περίπου 
και τη δημιουργία οκτώ (8) πολεοδομικών ενοτήτων με μέσα μεγέθη 
μικτής πυκνότητας οικήσεως και συντελεστή δόμησης κατά πολεοδο¬ 
μική ενότητα όπως φαίνεται στο χάρτη Π-1.4-1.5 σε κλίμακα 
1:5.000 ως εξής: 

Πολεοδομική Μέση μικτή Μέσος 

ενότητα πυκνότητα Σ.Δ. 

οικήσεως κατ/Ηα 


1. Λαγκάδα 

80 

0,8 

2. Αβραμιού 

80 

0,7 

3. Στρατώνες 

90 

0,8 

4. Γιαννιτσάνικα 

70 

0,8 

5. Δυτική παραλία 

95 

1,20 

6. Ανατολική παραλία 

90 

1,00 

7. Κέντρο 

100 

1,4 

8. Νότια συνοικία 

140 

1,8 


β) Τον προσδιορισμό των χρήσεων γης όπως φαίνεται στο χάρτη 
Π.1.2 - 1.3.2 σε κλίμακα 1:5.000 και αφορά την οργάνωση των 
κοινοχρήστων και κοινωφελών χώρων των περιοχών του εγκεκριμέ¬ 
νου σχεδίου και των περιοχών επεκτάσεων, με τη χωροθέτηση των 
περιοχών κατοικίας και των απαραίτητων χώρων για πολιτιστικές 
λειτουργίες, πράσινο, πρόνοια, αθλητισμό, εκπαίδευση, περίθαλψη και 
αναψυχή, σύμφωνα με τους συνημμένους πίνακες αναγκών και ειδικό¬ 
τερα: 

—Την οργάνωση, ανάπτυξη και επέκταση του σημερινού κέντρου 
της πόλης για την εξυπηρέτηση λειτουργιών υπερτοπικού χαρακτήρα 
και τη συγκέντρωση του απαραίτητου κεντρικού κοινωνικού εξοπλι¬ 
σμού για τις ανάγκες των κατοίκων. Βασικοί άξονες ανάπτυξης των 
κεντρικών λειτουργιών είναι η ζώνη της Αριστομένης (από το Κάστρο 
μέχρι το Τελωνείο) και η ζώνη του ποταμού Νέδοντα (από τα λατο¬ 
μεία Μπάκα μέχρι τις εκβολές του), στους οποίους ήδη βρίσκονται 
σημαντικές δραστηριότητες κοινωνικής εξυπηρέτησης της πόλης και 
χωροθετούνται άλλες, που σταδιακά υλοποιούνται. 

-Τη δημιουργία παράλληλα κέντρου κοινωνικής ζώνης σε κάθε 
πολεοδομική μονάδα (γετονιά ή συνοικία) με ελεύθερους χώρους και 
κτίρια για τις πολιτιστικές εκδηλώσεις, τη διοίκηση, την αναψυχή, την 
υγεία - πρόνοια, τη μόρφωση, το εμπόριο κλπ. καθώς και την ισορρο¬ 
πημένη χωροθέτηση του κοινωνικού εξοπλισμού πρώτης βαθμίδας 
(νηπιαγωγείο - δημοτικό - γυμνάσιο - βρεφικοί σταθμοί - παιδική 
γωνιά - γήπεδα αθλητισμού - πάρκα). 

Πιο συγκεκριμένα: 

-Τη δημιουργία κέντρου στην πολεοδομική ενότητα της Λαγκάδας 
(περιοχή μεταξύ Πλεύνας - Αγίας Τριάδας και από τις δύο πλευρές 
της οδού Αθηνών), το οποίο εξοπλιζόμενο με κοινωνικές, διοικητικές, 
πολιτιστικές, εμπορικές λειτουργίες και οργανωμένο πράσινο, σε συν¬ 
δυασμό με την εξυγίανση από ασυμβίβαστες χρήσεις και τον αντί¬ 
στοιχο εξοπλισμό της οδού Αθηνών θα αποτελέσει κέντρο εξυπηρετή¬ 
σεων των κατοίκων της Δυτικής περιοχής της Πόλης. 

—Τη δημιουργία κέντρου στην πολεοδομική ενότητα Στρατώνες 
στο χώρο του σημερινού Στρατοπέδου και τη χωροθέτηση σ’ αυτό 
εγκαταστάσεων Ειδικών χρήσεων (όπως π.χ. εκπαίδευσης, πρωτο¬ 
βάθμιας φροντίδας για την υγεία, αναψυχή και πολιτιστικών δραστη¬ 
ριοτήτων) μετά την προγραμματιζόμενη από το Υπουργείο Εθνικής 
Άμυνας σε συνεργασία με το Δήμο Καλαμάτας μετεγκατάσταση του 
σημερινού στρατοπέδου. 

—Τη δημιουργία κέντρων με λειτουργίες τοπικού χαρακτήρα στις 
συνοικίες Αβραμιού, Γιαννιταάνικα, Ανατολική Παραλία και Δυτική 
Παραλία με σκοπό την τόνωση των παραπάνω συνοικιών και την 
αποφυγή μετακινήσεων προς το κέντρο για εξυπηρέτηση των καθημε¬ 
ρινών αναγκών των κατοίκων τους. 

-Την οργάνωση της παραλιακής ζώνης της Πόλης για την ανά¬ 
πτυξη εγκαταστάσεων τουρισμού και αναψυχής με βασικά επί μέρους 
στοιχεία: 

I. Τη χωροθέτηση στη Δυτική Παραλία μεταξύ του ποταμού Νέδο¬ 
ντα και Συνοικισμού Κορδία Συνεδριακού Κέντρου και ξενοδοχειακών 
εγκαταστάσεων που θα εξυπηρετούν και την ανάγκη ανάπτυξης προ¬ 
γραμμάτων φιλοξενίας αποδήμων Ελλήνων και θα λειτουργούν πα¬ 
ράλληλα σαν εστία φοιτητών - σπουδαστών. 

II. Τη δημιουργία μαρίνας σκαφών αναψυχής στη Δυτική παραλία, 
μεταξύ του λιμανιού και του ποταμού Νέδοντα. 


III. Τη βελτίωση των εγκαταστάσεων και της χερσαίας ζώνης του 
σημερινού λιμανιού ώστε να ικανοποιούνται οι σημερινές ανάγκες δια¬ 
κίνησης αγαθών και η προοπτική θαλάσσιας σύνδεσης Καλαμάτας - 
Κρήτης. 

IV. Την πεζοδρόμηση της παραλιακής οδού Ναυαρίνου και την 
οργάνωση της παραλιακής ζώνης και των αραιοδομημένων υπό 
ένταξη περιοχών της Ανατολικής Παραλίας για την ανάπτυξη εγκα¬ 
ταστάσεων Τουρισμού - Αναψυχής. 

—Τη δημιουργία μεγάλου δημοτικού πάρκου (52στρέμματα) με¬ 
ταξύ των δρόμων Κρήτης - Ψαρρών - Μακεδονίας και Αριστομένους 
με πλούσιο εξοπλισμό ψυχαγωγίας - αναψυχής - πολιτιστικών εκδη¬ 
λώσεων - παιχνιδιών κλπ. 

-Τη χωροθέτηση νέου νεκροταφείου στο βόρειο τμήμα της ζώνης 
του ποταμού Νέδοντα, κοντά στο λατομείο Μπάκα και παράλληλα τη 
χωροθέτηση λειτουργιών οργανωμένου πράσινου στη θέση του σημερι¬ 
νού νεκροταφείου. 

—Τη μεταφορά του υπεραστικού ΚΤΕΛ, από τη θέση που βρίσκεται 
σήμερα στα δυτικά της νέας Δημοτικής Αγοράς. 

-Τη διατήρηση, προστασία, διευθέτηση και ρύθμιση της κυκλοφο¬ 
ρίας του Κάστρου και της ευρύτερης περιοχής του ώστε να αποτελεί 
χώρο περιπάτου - αναψυχής - επίσκεψης και πολιτιστικών - τουριστι¬ 
κών εκδηλώσεων. 

—Τη δημιουργία δημοτικού πολιτιστικού κέντρου στην οδό Αριστο- 
μένους με την ταυτόχρονη πεζοδρόμηση τμήματος του δρόμου αυτού 
ώστε να διαμορφωθεί η «πλατεία του πολιτιστικού κέντρου» για υπαί¬ 
θριες πολιτιστικές εκδηλώσεις. 

—Τη δημιουργία βιοτεχνικής ζώνης, εγκαταστάσεων χονδρεμπο¬ 
ρίου και αποθηκών στην περιοχή Γουλιμίδες, ανατολικά της οδού 
προς Ακοβίτικα και βόρεια της νοτιοδυτικής εισόδου της Πόλης (οδός 
Ηρώων Πολυτεχνείου). 

—Τη χωροθέτηση των ΤΕΙ στην περιοχή Ασπροχώματος Καλαμά¬ 
τας. 

—Τη συμπλήρωση του σταδίου με τις αναγκαίες εκτάσεις. 

—Την ολοκλήρωση του κέντρου μαζικού αθλητισμού στο βόρειο - 
δυτικό άκρο του νέου σχεδίου πόλης. 

—Την επέκταση και ανάπτυξη του νοσοκομείου στη δυτική περιοχή. 

γ) Τη γενική εκτίμηση της χωρητικότητας των πολεοδομικών ενο¬ 
τήτων σε κατοίκους με προοπτική το έτος 1988, των αναγκών σε γη 
για κοινωνική υποδομή σε επίπεδο Πόλης και των αναγκών σε γη για 
κοινωνική υποδομή ανά πολεοδομική ενότητα, σύμφωνα με τους συ¬ 
νημμένους πίνακες Α. 11.6 και Α. 11.2.3. 

δ) Τον καθορισμό ζωνών οικονομικών και θεσμικών κινήτρων και 
πολεοδομικών μηχανισμών όπως φαίνεται στο χάρτη Π-1.6.2 - 1.7 
-1.8 κλίμακας 1:5.000 και ειδικότερα: 

-Ζώνης ειδικών κινήτρων (Ζ.Ε.Κ.) στην περιοχή του κέντρου της 
πολεοδομικής ενότητας (I) Λαγκάδας και του κέντρου της πολεοδομι- 
κής ενότητας (III) Στρατώνες, με σκοπό την ταχύτερη διαμόρφωση 
των απαραίτητων για τη λειτουργία των δύο κέντρων κτιριακών 
εγκαταστάσεων. 

-Ζωνών ενεργού πολεοδομίας (ΖΕΠ) στις ήδη νομοθετημένες με 
το Π.Δ. 31.7.84 (ΦΕΚ 455/20.9.84 τ.Δ’) περιοχές Φραγκοπή- 
γαδο και Γιαννιτσάνικα. 

— Ζωνών κοινωνικού συντελεστή (Ζ.Κ.Σ.) και ζωνών αγοράς συντε¬ 
λεστή (Ζ.Α.Σ.) στις αραιοδομημένες περιοχές επεκτάσεων με μικρή 
κατάτμηση, στις θέσεις Γουλιμίδες, Πλεύνα, Αβραμιού, Φραγκοπή- 
γαδο, Πλάκες, Καλύβια, Αγία Άννα, Αγία Παρασκευή, Αγ. Σιδέρης, 
Αγ. Κων/νας, Φαραί, Ανατολική Παραλία και τη Δυτική Παραλία. 

-Ζωνών ειδικής ενίσχυσης στις πυκνοδομημένες περιοχές των 
προϋφισταμένων του έτους 1923 οικισμών Ράχης, μεταξύ προσφυγι- 
κού οικισμού Αγ. Τριάδος, ρέματος Λαγκάδας και Φαρών με σκοπό 
την ταχύτερη εξασφάλιση και πραγματοποίηση των κοινοχρήστων και 
κοινωφελών χώρων των παραπάνω περιοχών. 

ε) Τον καθορισμό νέων αναπτυξιακών ζωνών όπως φαίνεται στο 
χάρτη Π-1.6.1 κλίμακας 1:10.000 και ειδικότερα: 

-Αναπτυξιακής ζώνης - πάρκου βιοτεχνίας, χονδρεμπορίου και 
αποθηκών στο τμήμα που περικλείεται από τη νοτιοδυτική είσοδο της 
Καλαμάτας (οδός Ηρώων Πολυτεχνείου), το Νέδοντα, το όριο επέ- 

κτασης του σχεδίου στην περιοχή Γουλιμίδες και το δρόμο προς Δια- 
σπορά. 

—Αναπτυξιακής ζώνης βιομηχανίας και από τις δύο πλευρές του 
εθνικού δρόμου Μεσσήνης προς Αθήνα και Καλαμάτα από το αερο¬ 
δρόμιο μέχρι το Ασπρόχωμα, όπως φαίνεται στο χάρτη Π-1.6.1 κλί¬ 
μακας 1:25.000. 

-Ζωνών τουριστικής ανάπτυξης στην ανατολική παραλία Καλαμά¬ 
τας και στις θέσεις Μπουρνιάς και Μπούκα της παραλίας δυτικά της 
Καλαμάτας. 

Β. Τη λήψη μέτρων για την προστασία του περιβάλλοντος όπως 
φαίνεται στο χάρτη Π-1.9 κλίμακας 1:25.000. 

Βασικότερες παρεμβάσεις είναι: 

—Η απομάκρυνση των εγκαταστάσεων των ΓΕΩΡΓΙΚΩΝ ΒΙΟ¬ 
ΜΗΧΑΝΙΩΝ Α.Ε. και η μετεγκατάστασή τους στη βιομηχανική 
ζώνη. 

—Η σύνταξη μελετών για τις επιπτώσεις στο περιβάλλον των εγκα¬ 
ταστάσεων βιολογικού καθαρισμού, της βιομηχανικής ζώνης, των 
αποθέσεων βιόμαζας στις λεκάνες του λιμανιού και της μαρίνας. 

—Η καθιέρωση ίδιου νομικού καθεστώτος γύρω από το νεκροτα¬ 
φείο, τις εγκαταστάσεις βιολογικού καθαρισμού και τη χωματερή 
ώστε να αποκλειστεί η επιμόλυνση καλλιεργειών και ζώων. 

Γ. Την οργάνωση των δικτύων χερσαίων και θαλασσίων μεταφο¬ 
ρών, όπως φαίνετάι στο χάρτη Π-2.1.2 κλίμακας 1:5.000. 

Βασικότερες παρεμβάσεις είναι: 

-Η δημιουργία υπερτοπικού άξονα προς Σπάρτη, βόρεια του οικι¬ 
στικού συγκροτήματος της Καλαμάτας, σε συνέχεια της εθνικής οδού 
Αθήνας - Καλαμάτας, και η κατασκευή κυκλοφοριακών κόμβων σε 
κατάλληλες θέσεις που να κατανέμουν την κυκλοφορία τροφοδοτώντας 
από βορρά προς νότο την πόλη και την περιοχή της Μάνης. 

—Η δημιουργία παρακαμπτήριου άξονα ανατολικά του οικιστικού 
συγκροτήματός της Καλαμάτας που σε σύνδεση με την προηγούμενη 
οδό στην περιοχή της Αγίας Άννας θα διοχετεύει την κυκλοφορία 
μέσω κυκλοφοριακών κόμβων στο κεντρικό και ανατολικό τμήμα της 
πόλης, την περιοχή της Παναγίτσας και τη Μάνη. 

—Η δημιουργία συλλεκτήριων δρόμων που θα περιβάλλουν περιφε¬ 
ρειακά τις πολεοδομικές ενότητες και θα παραλαμβάνουν την κυκλο¬ 
φορία ώστε να αποφεύγονται διαμπερείς κινήσεις στις κατοικημένες 
περιοχές. 

—Η ρύθμιση της κυκλοφορίας της περιοχής του κέντρου με τη 
λειτουργία δύο μονοδρομημένων κυκλοφοριακών δακτυλίων που περι¬ 
βάλλουν το κέντρο και περιορίζουν διαμπερείς κινήσεις σ’ αυτό. 

-Η μεταφορά του υπεραστικού ΚΤΕΛ στο χώρο επί της οδού 
Αρτέμιδας, δυτικά της νέας δημοτικής αγοράς. 

-Η δημιουργία μαρίνας σκαφών αναψυχής στη δυτική παραλία στο 
χώρο μεταξύ του λιμανιού και του ποταμού Νέδοντα. 

—Ο εκσυγχρονισμός των εγκαταστάσεων και η οργάνωση του λι¬ 
μανιού ώστε να εξυπηρετούνται οι σημερινές εμπορικές ανάγκες και η 
προοπτική λειτουργίας επιβατικής γραμμής Καλαμάτας - Κρήτης. 

-Ο διαχωρισμός των μετακινήσεων οχημάτων, πεζών και ποδηλά¬ 
των σε ολόκληρο τον ιστό της πόλης με ιεράρχιση του εσωτερικού 
οδικού δικτύου και δημιουργία πεζοδρόμων - ποδηλατοδρόμων και θα 
συνδέουν τους κοινόχρηστους χώρους με τις κεντρικές λειτουργίες και 
τα ιστορικά σημεία αναφοράς της πόλης. 

—Η δημιουργία επαρκών θέσεων στάθμευσης αναλογικά σ’ όλη την 
πόλη. 

—Η λειτουργία τραμ που θα συνδέει την ανατολική παραλία, το 
πάρκο του ΟΣΕ, την πλατεία Δημαρχείου με την πλατεία 23ης Μαρ¬ 
τίου. 

—Δικτύωση και συσχέτιση αεροπορικών δρομολογίων σε συνδυασμό 
με την ίδρυση τελωνείου και αποθήκης καυσίμων στο αεροδρόμιο 
ώστε να εξυπηρετείται αεροπορικά η περιοχή και να υπάρχει η δυνα¬ 
τότητα πτήσεων τσάρτερς. 

Δ. Τις προτάσεις για' τα απαραίτητα έργα και μελέτες δικτύων 
υποδομής όπως φαίνονται στους χάρτες Π-2.2.2., Π-2.3.2,2.4.2. 
Π-2.6.2, 2.7.2 κλίμακας 1:5.000 και ειδικότερα: 


1. Ύδρευση 

—Κατασκευή νέων δεξαμενών αποθηκευτικού όγκου 14.000 κυβι¬ 
κών μέτρων στη θέση Τούρλες. 

—Σταδιακή αντικατάσταση, επέκταση και εκσυγχρονισμό ολοκλή¬ 
ρου του εσωτερικού δικτύου ύδρευσης. 

2. Δίκτυα αποχέτευσης όμβριων - αντιπλημμυρική προστασία - 
προστασία από διάβρωση ακτών - αποχέτευση ακαθάρτων. 

2.1. Δίκτυο όμβριων. 

—Βελτίωση και συμπλήρωση υφιστάμενου σύγχρονου δικτύου απο¬ 
χέτευσης όμβριων και επέκτασή του ώστε να καλύπτονται οι ανάγκες 
του συνόλου των οικιστικών περιοχών, της βιοτεχνικής και των τουρι¬ 
στικών ζωνών της ανατολικής και δυτικής παραλίας. 

2.2. Αντιπλημμυρική προστασία. 

—Διευθέτηση υφιστάμενων ρεμάτων για καλλίτερη απορροή των 
υδάτων ιδιαίτερα των εκτός σχεδίου περιοχών της ανατολικής και 
δυτικής παραλίας. 

-Μελέτη και στραγγιστικά έργα στην περιοχή Μπουρνιάς της δυτι¬ 
κής παραλίας για την ανάπτυξη τουριστικών εγκαταστάσεων. 

2.3. Διάβρωση ακτών. 

-Μελέτη και έργα προστασίας από τη θαλάσσια διάβρωση των 
ακτών ιδιαίτερα στη δυτική παραλία μέχρι την Μπούκα Μεσσήνης. 

2.4. Δίκτυο ακαθάρτων. 

—Συμπλήρωση και επέκταση του υφιστάμενου σύγχρονου δικτύου 
αποχέτευσης ακαθάρτων ώστε να καλύπτονται πλήρως οι ανάγκες 
των οικιστικών περιοχών της βιοτεχνικής και των τουριστικών ζωνών 
ανατολικής και δυτικής παραλίας. 

-Κατασκευή νέου βιολογικού καθαρισμού λυμμάτων δυτικά του 
συνοικισμού Ακοβίτικα. 

3. Ενεργειακό και τηλεπικοινωνιακό σύστημα. 

3.1. Ενεργειακό σύστημα. 

-Εξισορρόπηση του φορτίου των γραμμών του ηλεκτρικού δικτύου. 

-Μετατροπή του εναέριου ηλεκτρικού δικτύου χαμηλής τάσης σε 
υπόγειο δίκτυο. 

—Πρόβλεψη τροφοδοτικής ηλεκτρικής γραμμής και υποσταθμού 
στην περιοχή του βιοτεχνικού πάρκου και της βιομηχανικής ζώνης 
ώστε να εξυπηρετούνται οι ανάγκες των υπό ίδρυση βιομηχανιών και 
βιοτεχνιών. 

-Επέκταση χρήσεων ηλιακής ενέργειας για οικιακές, βιοτεχνικές 
και βιομηχανικές ανάγκες. 

3.2. Τηλεπικοινωνιακό σύστημα. 

—Επαρκεί για την κάλυψη αναγκών 1988. 

—Εκσυγχρονισμός και μεταφορά τηλεφωνικού κέντρου. 

4. Απορρίμματα. 

-Δημιουργία εργοστασίου καύσης απορριμμάτων στην περιοχή 
Ακοβίτικα πλησίον της νέας μονάδας βιολογικού καθαρισμού λυμμά¬ 
των. 

Ε. Τις προτάσεις για ασφάλεια - προστασία όπως φαίνονται στους 
χάρτες Π-3.1.2, 3.2, 3.3 κλίμακας 1:5.000 με τον κατάλληλο εξο¬ 
πλισμό όλων των μεγάλων πλατειών των οκτώ (8) συνοικιών της 
πόλης, των τουριστικών ζωνών, των κτιρίων των γυμνασίων - λυ¬ 
κείων, της Νομαρχίας και της Πυροσβεστικής Υπηρεσίας ώστε να 
ανταποκρίνονται στην κάλυψη των αναγκών του πληθυσμού σε περί¬ 
πτωση θεομηνίας. 

2) Συνοπτικά αντίτυπα των παραπάνω δώδεκα (12) χαρτών και 
δύο (2) πινάκων που θεωρήθηκαν από τον προϊστάμενο της διεύθυν¬ 
σης Πολεοδομικών Εφαρμογών με την υπ’ αριθ. 27549/934/86 
πράξη του δημοσιεύονται στην Εφημερίδα της Κυβερνήσεως με την 
απόφαση αυτή. 

3) Εντός της περιοχής του Γ.Π.Σ. και ειδικότερα στις εκτός σχε¬ 
δίου πόλεως περιοχές που περιλαμβάνονται σ’ αυτό, οικοδομικές 
άδειες που έχουν εκδοθεί με τις προγενέστερες ισχύουσες διατάξεις ή 
έχει υποβληθεί ο πλήρης φάκελος με τα απαραίτητα για την έκδοση 
της οικοδομικής άδειας στοιχεία μέχρι την ημερομηνία δημοσίευσης 
του παρόντος εκτελούνται όπως εκδόθηκαν ή εκδίδονται βάσει των 
υποβληθέντων στοιχείων. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 


Αθήνα, 4 Απριλίου 1986 


Ο ΥΠΟΥΡΓΟΣ 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 



Ια ιαιοριεά -κοινυνιιΛ στοιχεία εης μικρογειεονιός (μαχαλά) που ουχνό είνοι μόνο Ινο ε πμ· 3 α»ιΟηΟυσμάς γης συνοικιΤος, _ μ»ιιλι·υΐΛΐ|ΐό<: υομΰΓίριιι; ιι._.·ι·οχ·ν: 

εοπνινύμιο μιας περιοχής όπυς χαι Δλλες’πληροφορίες |ια μαγαζιά π.χ. ένα-ένα...) δΐόο- νοιιιία, γ .ο^νολο ιίμυιυ^ειούιιενου (ΐλμυι,υμι^ύ 

'7£01 010 χείμενο 0X0 «9. 2, Ιπμ. ·) Ο ιιλιιΟυσμός Ιιρολύιπεμ αιν5 του·; ιιιΑ.ιιι,.ς υιιοΛοίΐό^νύ :ι·.μ'.|μμ:<; ι, 

0 πληθυσμός ιου 4(ύυς 1033 (/ χρόνιά από εην απογρα·ρπ (ου 1961) υπολογίζομε να είναι 
ανϋεεαος (ου οιιμερινού καιΛ 63 α·ροίι η αύζηοη 1971-193! (>(αν για 7 χρόνια -53. 

Αριθ. 27544/929 (2) 

Χαρακτηρισμός ως διατηρητέου του κτιρίου στον οικισμό Ίσαρη, 

επαρχία Μεγαλουπόλεως (Ν. Αρκαδίας) ιδιοκτησίας Μαίρης Ια- 

τρίδη Ξυρόκωστα. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑ' ΛΗΜ. ΕΡΓΩΝ 

Εχοντας υπόψη: 

1. Τις διατάξεις του ν. 1577/1985 (ΦΕΚ 210/Α) και ειδικότερα 
τα άρθρα 3 και 4 παραγ. 2. 

2. Την υπ’ αριθ. 75724/1151/83 κοινή απόφαση των Υπουργών 
Προεδρίας της Κυβερνήσεως και Χωροταξίας Οικισμού και Περιβάλ¬ 
λοντος (ΦΕΚ 767/Β) και ειδικότερα το άρθρο 5 όπως αυτό τροποποι¬ 
ήθηκε με την υπ’ αριθ. 28112/356/17.4.85 όμοια απόφαση (ΦΕΚ 
205/Β). 

3. Τ' - διατάξεις του ν. 1558/1985 (ΦΕΚ 137/Α) και ειδικότερα 
το άρθ 23 γ ·οάγ. 1. 

4. Την απ' .7 Ιανουάριου 1986 έκθεση της Δ/νσης Παραδοσια¬ 
κών Οικισμό, και Περιβάλλοντος (Γ7). 

5. Την από 10.2.1986 δήλωση της Μαίρης Ιατρίδη Ξυρόκωστα, 
με την οποία αποδέχεται τη σχετική έκθεση της Δ/νσης Γ7, αποφασί¬ 
ζουμε: 

1. Χαρακτηρίζεται ως διατηρητέο το κτίριο που βρίσκεται στην 
κοινότητα ' Ισαρη της επαρχίας Μεγαλουπόλεως του νομού Αρκαδίας 


φερομένου ως ιδιοκτησία της Μαίρης Ιατρίδη Ξυρόκωστα όπως φαί¬ 
νεται στο σχετικό πρωτότυπο διάγραμμα σε κλίμακα 1:5.000 που 
θεωρήθηκε από τον προϊστάμενο της Διευθύνσεως Πολεοδομικών 
Εφαρμογών με την υπ’ αριθ. 27544/1986 πράξη του και που συνο¬ 
πτικό του αντίτυπο δημοσιεύεται με την παρούσα απόφαση. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους τ "χιτεκτονικών ή 
διακοαμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, 
η στατική ενίσχυση, η εσωτερική διαρρύθμιση και κάθε επέμβαση για 
λόγους στατικούς ή λειτουργικούς του χαρακτηριζόμενου ως διατηρη¬ 
τέου κτιρίου, εφόσον δεν αλλοιώνεται ο γενικός αρχιτεκτονικός χαρα¬ 
κτήρας του κτιρίου και οι βασικές αρχές της σύνθεσής του. 

4. Οποιαδήποτε μελέτη για εργασίες επισκευής, διαρρύθμισης, 
αποκατάστασης όψεων και γενικά για κάθε οικοδομική εργασία που 
αφορά το προτεινόμενο για διατήρηση κτίριο, υπόκειται στην έγκριση 
της Επιτροπής Πολεοδομικού και Αρχιτεκτονικού Ελέγχου (Ε.Π.Α. 
Ε.). 

5. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 3 Απριλίου 1986 
Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Α ρί θ. 27548/933 (3) 

Χαρακτηρισμός ως διατηρητέου κτιρίου που βρίσκεται στην οδό Πέ¬ 
τρου Φίλιππα Πανάγου αριθ. 3 του ρυμοτομικού σχεδίου Λευκά¬ 
δας και επιβολή ειδικών όρων και περιορισμών δόμησης αυτών. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του ν. 1557/1985 (ΦΕΚ 210/Α) και ειδικότερα 
τα άρθρα 3 και 4 παραγ. 2. 

2. Την υπ’ αριθ. ΟΙΚ. 75724/1151/30.12.83 κοινή απόφαση 
των Υπουργών Προεδρίας Κυβερνήσεως και Χωροταξίας, Οικισμού 
και Περιβάλλοντος (ΦΕΚ 767/Β) και ειδικότερα το άρθρο 5, όπως 
τροποποιήθηκε με την υπ’ αριθ. 28112/356/17.4.1985 όμοια από¬ 
φαση (ΦΕΚ 205/Β/85). 

3. Την από 16.1.1968 έκθεση της Δ/νσης Παραδοσιακών Οικι¬ 
σμών και Περιβάλλοντος (Γ7). 

4. Την από 25.2.1986 δήλωση του Κωνσταντίνου Σερεπίσιου ότι 
αποδέχεται τη σχετική έκθεση της Δ/νσης Γ7, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται εντός 
του ρυμοτομικού σχεδίου Λευκάδας (ν. Λευκάδας) στην οδό Πέτρου 
Φίλιππα Πανάγου αριθ. 3, φερομένου ως ιδιοκτησία Κων/νου Σερεπί¬ 
σιου, όπως φαίνεται σημειωμένο με διαγράμμιση στο σχετικό πρωτό¬ 
τυπό διάγραμμα σε κλίμακα 1:2000 που θεωρήθηκε από τον Προϊ¬ 
στάμενο της Δ/νσης Πολεοδομικών Εφαρμογών με την υπ’ αριθ. 
27548/1986 πράξη του και που συνοπτικό του αντίτυπο δημοσιεύε¬ 
ται με την παρούσα απόφαση. 

2. Στο χαρακτηριζόμενο ως διατηρητέο κτίριο απαγορεύεται κάθε 

αφαίρεση, αλλοίωση ή καταστροφή των επί μέρους αρχιτεκτονικών ή 
διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, 
η στατική ενίσχυση, η εσωτερική διαρρύθμιση και κάθε επέμβαση για 
λόγους στατικούς και λειτουργικούς του χαρακτηριζομένου ως διατη¬ 
ρητέου κτιρίου εφόσον δεν αλλοιώνεται ο γενικός αρχιτεκτονικός χα¬ 
ρακτήρας. 

4. Η αποκατάσταση και συντήρηση των όψεων του χαρακτηριζομέ- 
νου με την παρούσα απόφαση ως διατηρητέου κτιρίου γίνεται λαμβά- 
νοντας υπόψη τόσο τα ήδη υπάρχοντα στο κτίριο αρχιτεκτονικά και 
διακοσμητικά στοιχεία, όσο και τις σύγχρονες λειτουργικές ανάγκες. 

5. Απαγορεύεται η τοποθέτηση φωτεινών επιγραφών και διαφημι¬ 
στικών πινακίδων στις όψεις και τις στέγες του κτιρίου. Επιτρέπεται 
η τοποθέτηση επιγραφών περιορισμένων διαστάσεων που πληροφο¬ 
ρούν για τυχόν χρήσεις του κτιρίου. 

6. Οποιεσδήποτε εργασίες στο εξωτερικό ή εσωτερικό του διατηρη¬ 
τέου κτιρίου ή και στον περιβάλλοντα χώρο του, που περιλαμβάνει και 
τις όμορες ιδιοκτησίες, εγκρίνονται από την επιτροπή Πολεοδομικού 
και Αρχιτεκτονικού ελέγχου (ΕΠΑΕ) με σκοπό τη διατήρηση της 
μορφολογίας των εξωτερικών όψεων του κτίσματος. 

7. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 3 Απριλίου 1986 
Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

Αριθ. 27533/870 (4) 

Κίνηση της διαδικασίας σύνταξης του Γενικού Πολεοδομικού Σχεδίου 
Διδυμότειχου Ν. Έβρου. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΑ1 

Εχοντας υπόψη: 

1. Το Ν. 1032/1980 (ΦΕΚ 57/14.3.1980 τ. Α'). 

2. Του άρθρου 3 παραγ. 1 του Ν. 1337/83 (ΦΕΚ 33/14.3.1983 
τ.Α'). 

3. Τις διατάξεις του Ν: 1558/85 (ΦΕΚ 137/Α) και ειδικότερα το 
άρθρο 23 παραγ. 1, αποφασίζουμε: 


Την κίνηση της διαδικασίας σύνταξης του Γενικού Πολεοδομικού 
Σχεδίου Διδυμότειχου τα όρια της περιοχής του οποίου φαίνονται στο 
σχετικό πρωτότυπο διάγραμμα σε κλίμ. 1:25.000 που έχει θεωρηθεί 
από τον Προϊστάμενο της Διεύθυνσης Πολεοδομικών .Εφαρμογών με 
την υπ’ αριθ. 27533/870/1986 πράξη του και που συνοπτικό του 
αντίτυπο δημοσιεύεται με την παρούσα απόφαση. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 1 Απριλίου 1986 
Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 



/Πρύμριον* 










